b'\n_START_ARTICLE_\nBijelo Polje\n_START_SECTION_\nHistorie\n_START_PARAGRAPH_\nBijelo Polje het Akova under osmanenes styre. Omr\xc3\xa5det ble delvis islamisert fra 1600-tallet. Byens kirke dedikert til St. Peter og Paulus er stedet hvor Miroslav, bror til den serbiske herskeren Stefan Nemanja, skrev Miroslav-evangeliet._NEWLINE_Byen inngikk i omr\xc3\xa5det (sandsjak) Novi Pazar (Novibazar) under Det osmanske riket. I 1862 vant serbiske styrker et avgj\xc3\xb8rende slag mot osmanene, men full uavhengigheten fra osmanene kom f\xc3\xb8rst i 1912.\n_START_SECTION_\nTransport og \xc3\xb8konomi\n_START_PARAGRAPH_\nBijelo Polje er et transportknutepunkt med motorvei til Serbia og Beograd i nord, samt via Berane (35 km s\xc3\xb8r\xc3\xb8st) til Kosovo og Albania. Det g\xc3\xa5r ogs\xc3\xa5 motorveier (E-65, E-80) s\xc3\xb8rover til hovedstaden Podgorica._NEWLINE_Byen ligger ved jernbanen fra Podgorica, og 60 km lengre nord krysser jernbanen grensen til Serbia mot Beograd.'